Et pots posar en contacte 
amb nosaltres als 
C.S.A Can Vies i Hamsa. 

O trucant al tlf/fax: 

93 442 62 53 

e.mail- burxa@sindominio.net 


la BURXA* 


num 


34 


Butlletí contrainformatiu de la vila de Sants. 


Mobilitzacions de protesta en 
suport a la lluita dins les presons 


Centenars de persones es concentren per reclamar els punts bàsics 
exigits per la vaga de fam i’denunciar la situació dins les presons. 


Esquerra de l'Eixample.- “ No¬ 
saltres seguim com un dia 
més, lluitant perla llibertat; per 
això acostumem a visitar avui 
31 de desembre, els centres 
penitenciaris, a demanar la 
supressió d'aquestes centrals 
d'extermini, denunciant així la 
farsa que suposen les presons 
i centres psiquiàtrics de l'estat 
opressor, amb els seus 
dubtosos mètodes de trac¬ 
tament, rehabilitació i reinser- 
ció”. Aquest és un fragment de 
l'octaveta que es va repartir 
durant les concentracions 
convocades per l'últim dia de 
l'any, a les presons de Wad- 
Ras i La Model. 

Des del carrer es llença un crit per l'abolició de les presons 


Jornades d’agermanament 
Sants-Cornellà 



Els Centres Socials són un espai des d’on contribuir a canviar la societat 


Sants.- Durant el 8, 9 i 10 de 
desembre es va celebrar un 
intercanvi entre el CSA Can 
Vies de Sants i el CSOA La 
Krispa de Cornellà; un intercan¬ 
vi entre dos centres socials on 
el dia a dia és protagonitzat per 
la gent més jove de cada 
barri/poble, un intercanvi d'es¬ 
pais, d'experiències, de fun¬ 
cionament i d'organització. 
S'inicià l'intercanvi el divendres 
8 a les 9 del vespre amb un cer- 
catasques per Sants que comp¬ 
tava amb unes 60 persones, i 
que es va aturar a diferents 


cases i centres socials okupats: 
Hamsa, La Fresca i Mala 
Herba, i també al Casal Inde¬ 
pendentista. El cercatasques 
va finalitzar a Can Vies a les 
12'30 de la nit, donant lloc a una 
kafeta amb musiqueta, festa i 
gent animada. 

Dissabte a mig matí, mentre 
unes 15 persones participants 
de l'intercanvi donaven color a 
les velles parets de la Gran Via 
amb un mural combatiu i 
d'agermanament entre els dos 
centres socials on ara, els i les 
que ens apropem per allà 


podem llegir "Sants-Kornellà: 
dos barris, una lluita”, "Autoor- 
ganitza’t als barris" i "Destruïm 
el feixisme, cremem el capital', 
un altre grup acondicionava la 
Kafeta de Can Vies com a 
menjador popular per a 50 per¬ 
sones, i preparaven una 
amanida variada, uns macar¬ 
rons i pa amb tomàquet, que 
seria la clau per a omplir-nos la 
panxa, i seguir amb forces la 
resta de les jornades d'inter¬ 
canvi què, després, es 
traslladarien a Cornellà. 

La llarga 
història de 
Can Batlló... 

La Bordeta.- Can Batlló, tradi¬ 
cional zona industrial del barri 
de La Bordeta, està patint des 
de fa anys un fort deteriora¬ 
ment i abandó. Han estat 
molts els projectes i plans de 
remodelació que des del 
Districte i l'Ajuntament de 
Barcelona s'han anat dis¬ 
senyant per aquest espai, la 
majoria d'ells acompanyats de 
grans operacions d'especu¬ 
lació privada. Des de ben 
aviat (juny del 1996), però, la 
Comissió de Veïns de La 
Bordeta amb el suport de més 
de 400 veïns i veïnes va 
organitzar la campanya 
"Recuperem Can Batlló. Prou 
a l'especulació". S'exigia la 
recuperació de l'espai de Can 
Batlló per al barri i, alhora, es 
volia assegurar que la rees¬ 
tructuració d'aquest espai 
seguís els criteris dels i les 
afectades, veïnat i treballa¬ 
dores. El punt de partida 
d'aquesta lluita veïnal no va 
ser gens fàcil ni esperançador 
El darrer projecte que l'Ajun¬ 
tament havia presentat, el 
juny de 1999, contemplava la 
creació de 1000 pisos -equi¬ 
valent a 10.000 milions de 
negoci-, deixant en segon pla 
la concreció dels equipa¬ 
ments i la zona verda exigits 
pel veïnat. Davant d'això totes 
les entitats integrants en la 
Comissió de Can Batlló van 
fer un requeriment públic pre¬ 
sentant diverses al·legacions. 

Multa 

milionària per 
a un fotògraf 
de La Burxa 

Jornada antirrepressiva 
al CSA Hamsa 

En suport a les 5 persones detingudes a la 
caravana antimilitarista del 13 de maig 


La Krispa-Can Vies, 
Can Vies-La Krispa 

Diferents activitats van aiuntar 
joves dels dos barris 


Hostafrancs.- El passat 16 de 
desembre es celebrà una jor¬ 
nada antirrepressiva a l’Ham- 
sa. Organitzada per Suport 
Antirrepressiu i Mujeres Preo- 
kupando, la jornada s’emmar¬ 
cava en la campanya a favor 
dels detinguts i detingudes en 
la caravana antimilitarista rea¬ 
litzada el darrer 13 de maig en 
protesta contra la desfilada 
militar. Si bé en un principi les 
cinc persones detingudes en 
aquest acte van rebre acusa¬ 
cions molt fortes (entre elles la 
d’atemptat a l’autoritat), des¬ 
prés el jutge que portava la 
instrucció del cas va aban¬ 
donar-la. Finalment, i gràcies 
a l’oposició popular a la desfi¬ 
lada militar, l’acusació va 
quedar en u'n delicte de faltes 
que, com a màxim, es traduirà 
en una multa. 

Fins ara, la campanya en favor 
de les 5 persones detingudes 


Sants.- El Punt d'Informació 
sobre violència domèstica és 
un nou espai que neix al Cen¬ 
tre Social de Sants amb l'objec¬ 
tiu d'aturar la 
violència a les 
dones, un fet 
que a força de 
sortir als mit¬ 
jans de comu¬ 
nicació se'ns 
ha fet quotidià i 
al que sembla 
que cap institu¬ 
ció competent 
pot trobar solu¬ 
ció. El Punt 
d'Informació és 
una iniciativa 
de dones amb 
interès específic sobre aquesta 
problemàtica social, amb vol¬ 
untat de sensibilitzar i crear un 
teixit social per tal de donar una 
resposta més propera a les 
dones que es troben en aques- 


havia consistit bàsicament en 
l’edició de dossiers, fulls infor¬ 
matius,... Eit part, la realització 
de la jornada antirrepressiva 
s’explicava per la necessitat de 
cobrir les despeses derivades 
d’aquestes activitats i de pagar 
els advocats. Fonamental¬ 
ment, però, pretenia donar 
eines, de forma lúdica i pràcti¬ 
ca, a l’hora de fer front a la 
repressió i criminalització de 
què són objecte els moviments 
socials, dues eines que té el 
poder per frenar-los i, alhora, 
restar-los legitimitat. El taller 
antirrepressiu, a càrrec del 
col■ lectiu Suport Antirrepressiu 
intentà cobrir aquest objectiu. 
La resta d’activitats foren més 
lúdiques (performances, tea¬ 
tre, dansa contemporània i 
concerts), i s’allargaren durant 
tota la nit i part de la matinada. 
La jornada es tancà amb l’ac¬ 
tuació dels D.J’s. 


ta situació. La presentació 
d'aquest nou espai es farà el 
15 de gener a les 19h. al Cen- 
Social de Sants, 
c/Olzinelles 30, el 
mateix lloc on 
cada dilluns de 
18h. a 21 h. t'infor¬ 
maran sobre els 
mecanismes a 
seguiren cas d'a¬ 
gressió, tant a 
nivell legal com 
dels llocs on pots 
rebre ajuda; però 
aquest també 
serà un lloc on la 
dona que rep mal¬ 
tractaments serà 
escoltada i podrà 
trobar solucions. 

Aturar la violència contra les 
dones és cosa de tots i totes, 
així que si reps maltractaments 
o saps d'algú que en rebi: tren¬ 
ca el silenci! 


(ve de portada) 

A les 20h, i un cop a La Krispa, 
es va passar el video de Sants 
"Difon la lluita, difon la idea", i 
tot seguit es va fer una xerrada 
cronològica sobre l'okupació a 
Sants (des del 1989 amb la 
casa del carrer Cros número 
10, fins a Les Bruixes al 1999 al 
carrer Gavà), seguida d'una 
explicació espontània sobre la 
okupació a Cornellà. Més tard, 
un pica-pica com a sopar inicia¬ 
va l'ambient de festa amb DJ's 
a La Krispa. 

Diumenge, però, degut al 
cansament després d'un cap 
de setmana ple d'activitats, no 


Sants.- Al voltant de 350 estu¬ 
diants de secundària es mani¬ 
festaven darrera la pancarta 
"Contra un ensenyament neo 
franquista, no al decret d'hu¬ 
manitats" el passat dimecres 
20 de desembre al matí. 

Una manifestació convocada 
per la Coordinadora d'Estudi- 
ants, l'Alternativa Estel, el 
KER (Kol·lectiu d'Estudiants 
Revolucionaris) i la CEPC 
(Coordinadora d'Estudiants 
dels Països Catalans) que va 


es va poder fer el partit de fut¬ 
bol a Cornellà entre els dos 
centres socials, ni el taller de 
malabars que hi havia 
preparat. 

Tot i que va haver petits prob¬ 
lemes abans i durant les jor¬ 
nades, l'experiència de l'inter¬ 
canvi va ser força positiva, ja 
que va servir perquè es cone¬ 
guessin les persones que for¬ 
men cada un dels centres 
socials, per obrir les portes a 
cada barri/poble, i per apren¬ 
dre i divertir-nos mentre com¬ 
batem l'especulació a partir de 
l'okupació. 


transcórrer pels carrers del 
centre de Barcelona, des de 
Plaça Universitat, passant per 
Ronda Sant Pau, Ronda Sant 
Antoni i fns el Paral·lel, fina¬ 
litzant a la Delegació d'Ensen¬ 
yament de la Generalitat, on 
es va llegir una octaveta i es 
va cremar un "Decreto de 
Humanidades" de cartró, a 
més de totes les pintades i 
altres octavetes repartides 
durant el recorregut de la 
manifestació. 



Un crit per a les dones 


tre 


un crit per les dones 



la violència domèstica 

PUNT D'INFORMACIÓ 
SOBRE VIOLÈNCIA DOMÈSTICA 

Centre Social de Sants 

Díptic de difussió del Punt 


No al Decret d’Humanitats 


Al final de la manifestació es va cremar un decret d’humanitats. 

L’acte a la Model va ser el més 
concorregut dels últims anys 


A Wad-Ras, la presó per dones 
de Barcelona, situada al Poble 
Nou, van ser unes 400 les per¬ 
sones que es van manifestar 
acompanyades per la música 
de timbals.. La concentració va 
durar prop d'una hora. Es van 
fer pintades als murs per de¬ 
nunciar la situació que es viu a 
dins, tenint en compte que les 
dones preses es troben amb al¬ 
guns problemes específics, 
com ara la manca de condici¬ 
ons per tenir fills i filles dins la 
presó; l'escassa existència de 
tallers, els quals reprodueixen 
el rol que tradicionalment és as¬ 
signat a la dona a la*societat: 
cuina, costura... A més, el nom¬ 
bre de tallers remunerats és 
encara més reduït, i l'explota¬ 
ció major. També són les do¬ 
nes les que pateixen més la 
dispersió degut a que a l'Estat 
hi ha poques presons per a a- 
questes, mentre el nombre de 
preses s'ha multiplicat per 8 en 


Hostafrancs.- La decisió del 
Districte de desmantellar l'equi¬ 
pament juvenil de la Casa del 
Mig tira endavant amb total fer¬ 
mesa sense tenir en compte l'o¬ 
posició de la Plataforma La 
Nostra Casa del Mig. L'emble¬ 
màtic edifici del Parc de l'Es¬ 
panya Industrial tornarà a tenir 
vida. Aquest cop, però, per a- 
collir la nova seu dels serveis 
tècnics de l'Ajuntament, reser¬ 
vant només una quarta part de 
l'espai, insuficient, per als joves. 
La reacció de la Plataforma La 
Plataforma defensa un equipa¬ 
ment públic de joves de qualitat 
basat en els següents punts: la 
promoció de la participació ac¬ 
tiva del jovent; la creació d'un 
espai d'oci no lucratiu i l'enforti¬ 
ment del moviment associatiu. 
Segons aquesta, la proposta de 
l'Ajuntament ni permet incorpo¬ 
rar altres joves, ni ofereix un es¬ 
pai d'activitats gratuït i ni molt 
menys cobreix les necessitats 
de les diferents associacions. Al 
contrari, es fomenta la dispersió 
dels grups de joves alhora que 
desapareix el centre de recur¬ 
sos que fins ara han utilitzat. 


els últims 10 anys. A Wad-Ras 
es van llençar cohets i con¬ 
signes, que van ser respostes 
per algunes preses des de les 
diferents finestres del recinte, 
fins que les funcionàries les van 
fer tancar. Mentrestant, mossos 
d'esquadra i agents antiavalots 
vigilaven la concentració des 
de carrers propers. A les vuit 
del vespre començava una 
altra marxa a la Model, la presó 
d'homes, on s’hi van arribar a 
reunir 600 persones. Un cop 
allà, es van llençar cohets i es 
van fer pintades de protesta als 
murs -on sorprenentment en¬ 
cara es llegien les pintades de 
concentracions anteriors-. Al 
cap d'una estona, la concentra¬ 
ció es va convertir en una mar¬ 
xa de torxes amb una trentena 
que il·luminaven els voltants de 
la presó. La concentració va 
acabar deixant-nos la reflexió 
que dins les presons hi ha gent 
que no té res a celebrar, ni per 


Xocant amb el secretisme amb 
què l'Ajuntament ha portat tot el 
procés, la Plataforma sempre 
ha volgut fer arribar al Districte 
la seva alternativa. Per això van 
personar-se al darrer Ple del 
Districte, mentre un altre grup 
de joves amb els ulls tapats es 
lligava al portal simbolitzant la 
dificultat dels joves per opinar. 
Van aconseguir, finalment, una 
data per reunir-se. La suposada 
reunió havia de tenir lloc el pas¬ 
sat 28 de desembre però no va 
arribar a celebrar-se. El gerent 
del Districte, Pep Puga, junta¬ 
ment amb el conseller de joven¬ 
tut, Francesc Pozo, van sor¬ 
prendre als joves amb fotos 
d'una pintada al davant de la 
casa del Sr. Alcober que posa¬ 
va: "Pere..., no saps la que t'es¬ 
pera. Exigim un espai per a 
joves", mentre argumentaven 
que no podien acceptar aquest 
tipus d'accions i que davant 
d'això "no podien dialogat La 
Plataforma va respondre amb 
gran indignació i, finalment, va 
aconseguir una nova reunió per 
la setmana següent que sí que 
es va celebrar. 


Nadal ni per cap d'any, ja que 
comença un nou any amb pri¬ 
vació de drets i llibertat, noves 
tortures i humiliacions, per 
l'únic delicte de viure en una 
situació de misèria o enfrontar- 
se amb l'ordre actual. Enguany, 
aquesta marxa a les presons 
s'emmarcava dins la campanya 
de lluita que des del dia 1 de 
desembre havia portat a una 
vaga de fam a una cinquantena 
de presos i preses (veure La 
Burxa núm. 33), i a tot un seguit 
de mobilitzacions al carrer. 
Aquesta vaga de fam va final¬ 
itzar l'l de gener amb el darrer 
grup que encara resistia, ja que 
al llarg de tot el mes diferents 
presos i preses, per motius de 
salut, l’havien hagut d'aban¬ 
donar. No disposem de dades 
precises, perquè sovint, saber 
el que passa dins els murs de 
la presó és difícil, ja que moltes 
de les persones tancades es 
troben incomunicades. 


La reunió amb el Districte 

En aquesta trobada, el Districte 
va seguir mantenint hipòcrita¬ 
ment que la Casa del Mig con¬ 
tinuarà sent per als joves. Se¬ 
gons afirma un membre de la 
Plataforma: "un cop acceptat el 
seu model únic aleshores sí 
que accepten negociar..., això 
és una farsa!". Tal com va dei¬ 
xar clar el regidor, la seva volun¬ 
tat és la de crear un Consell de 
joves annex al Districte que rep¬ 
resenti el teixit associatiu juvenil 
del barri. Un altre moment exal¬ 
tat de la reunió va tenir lloc quan 
un dels joves va explicar que 
degut a la manca d'espai s'ha¬ 
vien estat reunint a l'Hamsa; el 
regidor, "espantat que tingués¬ 
sim aquests contactes... va arri¬ 
bar a oferir-nos la sala de plens 
del Districte, fent-se enrere 
quan ho vam acceptar. Tot i així 
vam acordar realitzar la nostra 
següent assemblea a una sala 
del Districte però la limitació 
d'horaris i l’obligatorietat de do¬ 
nar els DNIs ens va fer tornar a 
l'Hamsa..." . La valoració de la 
reunió per part de la Plataforma 
ha estat pessimista. 


Un procés 
judicial 
surrealista 

Sants.- El proper 16 de gener 
tindrà lloc al jutjat penal n° 23 
la celebració del judici contra 
un dels fotògrafs de La Burxa 
a qui s’acusa de participar en 
una acció contra la botiga que 
Telefònica té a Carretera de 
Sants. Els fets van passar el 
28 d’abril de l’any passat i for¬ 
maven part d’una campanya 
contra el poder de les multina¬ 
cionals. Avisat de l’acció a 
través d’una trucada anònima 
i un cop en el lloc dels fets, va 
poder observar, juntament 
amb d’altres periodistes, com 
un grup de persones amb la 
cara coberta llençaven cu¬ 
bells de pintura contra la faça¬ 
na i a l’interior de la botiga. 
També van explicar que 
aquella era una acció pacífica 
contra Telefónica i les 

multinacionals i donaven 
dades sobre els sous que 
cobren els seus presidents i 
directius. Un cop fetes les 
fotografies y després d’haver 
estat en un bar durant més de 
mitja hora, el nostre col·labo¬ 
rador va ser detingut per la 
policia amb l’excusa que duia 
taques de pintura a les 

sabates. La petició fiscal es 

de 10 mesos de presó i d’una 
multa de 970.000 pessetes de 
responsabilitat civil. Des de la 
redacció de La Burxa ens sol¬ 
idaritzem plenament amb el 
nostre company, trobant 

especialment greu que se l’a¬ 
cusi arrel de la seva activitat 
contrainformativa i demanem 
l’immediat arxiu de la causa 
oberta contra ell. 


El futur de la Plataforma 

Davant la impotència per can¬ 
viar la decisió del Districte 
algunes entitats han claudicat, i 
possiblement es conformaran 
amb l'oferta que els hi fa el regi¬ 
dor. Però un altre sector de jo¬ 
ves creu haver aprés molt res¬ 
pecte al funcionament de l'ad¬ 
ministració, i no estan dispo¬ 
sats a utilitzar la Casa del Mig. 
Finalment la Plataforma s'ha 
dissol però es seguirà treballant 
per tal de fer un seguiment de 
futures negociacions. A part, el 
sector més crític seguirà lluitant 
per tal de buscar altres inicia¬ 
tives associatives. 


Continua la polèmica de la Casa del Mig 

La remodelació de Can Batlló per fi pren forma 

Els resultats de l'enquesta realitzada per la Plataforma de la Bordeta confirmen 
(Ve de portada) la necessitat que Can Batlló siaui un espai social i d'equipaments. 


Durant tot aquest temps l'única 
resposta per part del Districte 
ha estat la desinformació, 
denegant, fins i tot, una 
Audiència Pública sol·licitada 
pel veïnat per tal de conèixer el 
resultat de l'estudi de les al. le¬ 
gacions. Finalment, el projecte 
definitiu per a Can Batlló va ser 
aprovat durant el Ple del 
Districte del darrer juliol amb el 
vist-i-plau de la Comissió de 
Veïns de la Bordeta, ja que 
considerava que s'havien 
assolit moltes millores respecte 
el projecte inicial. 

Què és el que s'ha aprovat? 

La nova distribució del solar 
de Can Batlló, que té 83.697 
m2 és la següent: 


Vials (carrers)... 

...12.656 m2 

Zona verda. 

...40.449 m2 

Edificable. 

....17.396 m2 

Equipaments. 

...13.196 m2 


Pel què fa als vials s’allargaran 
diferents carrers inclosa una 
zona per a vianants al c/ 
Toledo. La zona verda es con¬ 
centrarà en un gran espai cen¬ 
tral, així com també vorejarà 
els edificis nous i la nau central. 
Els equipaments estaran ubi¬ 
cats en un gran espai envoltat 
pels carrers Parcerisa, Av. 
Carrilet, Quetzal i Hatzerm- 
busch; i en una nau situada 
enfront el que serà el nou 
c/Quetzal. També hi ha el com¬ 
promís signat de què la nau 
central de Can Batlló passarà 
a ser equipament quan s'acabi 


la seva activitat actual. 
Respecte a l'habitatge es desa- 
fecten els edificis del cl 
Constitució i Parcerisa. Al final 
es faran 571 habitatges nous, 
dels que hi ha l'acord que la 
meitat tinguin algun tipus de 
protecció, també s'assegura 
habitatge a tots els afectats que 
ho desitgin. Pel què fa al 
c/Eduard Aunòs la qualificació 
que tenia de solar d'habitatge 
passarà a tenir-la d'equipa¬ 
ments. I per últim, a la zona de 


la Magòria s'hi ubicaran també 
equipaments, zona verda i 
zona de vianants. En aquests 
moments el projecte tot i estar 
aprovat per l'Ajuntament està a 
la Comissió d'Urbanisme, 
òrgan encarregat de donar-li 


l'aprovació definitiva. Es calcu¬ 
la que si no hi ha cap entrebanc 
podria estar totalment aprovat 
cap el primer trimestre de l'any 
vinent. La valoració de la Co¬ 
missió de veïns i veïnes és for¬ 
ça positiva. Es considera que 
les pressions han fet modificar 
substancialment el projecte ini¬ 
cial aconseguint: la desafec- 
tació de la major part de viven- 
des dels carrers Parcerises i 
Constitució; la reqüalificació de 
la nau central en equipaments; 


i l'ampliació de les zones 
verdes i d'equipaments, tot i 
que segons les necessitats 
reals es caldrien 70.000 m2. 

Els resultats de l'enquesta 

La Bordeta és un barri de 50 


hectàrees en el què l'edificabili- 
tat s'ha intensificat molt en els 
darrers anys. Aquesta ampli¬ 
ació de vivendes no ha estat 
compensada per la creació 
d'espais públics i socials, arri¬ 
bant, doncs, a un desequilibri 
cada cop més accentuat. És 
per això que el veïnat d'aquest 
barri ha presentat des del 
començament Can Batlló com 
a única solució. Per tal de co¬ 
nèixer les diferents opinions 
sobre quins equipaments es 
necessiten i prioritzen la Co¬ 
missió de veïns i veïnes de la 
Bordeta va realitzar, la prima¬ 
vera passada, una enquesta a 
més de 100 persones. Els re¬ 
sultats, fets públics el mes de 
desembre, confirmen la gran 
necessitat d'equipaments que 
pateix aquest barri. Els consi¬ 
derats com a "molt necessaris " 
són: un centre de dia, una 
residència i habitatges tutelats 
per la gent gran, una escola 
bressol, aparcaments, un cen¬ 
tre d'atenció primària, equipa¬ 
ments per a disminuïts, una 
piscina municipal, espais per a 
joves i una biblioteca. Altres 
necessitats destacades a partir 
de l'enquesta són un centre 
d'acollida a dones maltrac¬ 
tades, un centre de mitjans de 
comunicació local, una escola 
de teatre, un equipament d'a¬ 
tenció a immigrants, i un llarg 
etcètera. Ara la qüestió està en 
si tots aquests equipaments 
cabran dins el nou projecte de 
Can Batlló..., està per veure. 



Ubicació dels diferents espais a Can Batlló 


El camí de la cadena: 

un indret insòlit emmig de Can Batlló 


Al camí de la cadena hi conviuen des de fa 
almenys dues generacions diferents ètnies 
i religions. Al principi s'hi van instal·lar 
immigrants espanyols i gitanos, i amb el 
temps també han anat arribant persones 
provinents del Magreb. Una mostra carac¬ 
terística és la mesquita situada al principi 
del carrer, la segona més antiga de 
Barcelona. Tot i les precàries condicions 
de vida hi ha una bona convivència entre 
tothom i, mica en mica, les vivendes s'han 
anat arreglant segons les pròpies necessi¬ 
tats. Però el Camí de la Cadena queda 
afectat pel projecte urbanístic de Can Bat¬ 
lló i en poc temps tota aquesta zona anirà 
a terra. Tenint en compte que els veïns i 


veïnes d'aquest carrer han de marxar 
forçosament demanen que se'ls hi con¬ 
cedeixin pisos a Can Batlló, solució que 
fins al moment no ha estat garantida per 
l'Administració. A més, la situació de la 
majoria d'immigrants del Camí de la Cade¬ 
na és un tant especial ja que els contractes 
d'arrendament que tenen molts d'ells no 
són considerats com a "regulars" per la 
burocràcia estatal, i la majoria no consten 
al cens municipal. Tot això els situa en un 
estat d'indefensió i podria ser utilitzat en 
contra seva a l'hora d'indemnitzar-los, ja 
que si s'aplica l'actual llei al peu de la lletra 
no tenen dret a cap vivenda.. És per això 
que, desde la Plataforma de la Bordeta, es 


van fer arribar peticions a l'Ajuntament 
perquè inclogués aquest col. lectiu com 
un dels damnificats a tenir en compte en 
la solució urbanística del pla. Davant el 
silenci de l'Ajuntament les entitats van dur 
a terme un Cens Veïnal com a acte sim¬ 
bòlic d'otorgament de drets de veïnatge a 
les persones residents, així com també 
per saber exactament la gent que hi viu. 
Les dades recollides van ser presentades 
a l'Ajuntament, però la única resposta va 
ser per part de la consellera tècnica, 
Maribel Sànchez, que va desacreditar el 
cens per no ser "oficial". Aquesta ha estat 
una altra de les victòries aconseguides 
per la pressió del veïnat de la Bordeta i 
que es reflecteix en el projecte final de 
Can Batlló que concedeix una vivenda 
digna als habitants del Camí de la 
Cadena. 

Ressenyes 


Carta La manipulació no és la solució 

“Altres anècdotes a ressaltar foren l'opor- 1-Des de 5 o 6 mesos abans del 12-0 hi 2-Mai vam parlar davant dels mitjans 
tunisme clàssic de polítics de torn, com per va haver gent del Casal de Sants com a Esquerra Republicana de Cata- 

exemple els càrrecs d'ERC, que a pesar de d’ERC participant activament a les lunya, entitat integrant de la Platafor- 

no haver treballat gens en la lluita antifeix- totes les assemblees de la Plataforma. ma. Sempre ho vam fer com a Platafor- 

ista, i en col·laborar amb la persecució dels 2-En els mesos previs a l’acte hi va haver ma cívica per un dotze d’octubre en 
i les detingudes el 12-0 de l'any passat, van gent del Casal de Sants d’ERC trebal- llibertat. 

donar cops de colze i el que va caldre per lant a la comissió de premsa. Mai vam ser oportunistes. Ni durant 

col·locar-se a primera fila”. Aquest és l’es- 3-EI Casal de Sants d’ERC va col·laborar l’acte, ni durant la manifestació perquè: 
candalós paràgraf que dedica La Burxa a la econòmicament amb la Plataforma cívi- 1-Per l’acte s’hi van passar càrrecs 
participació del Casal de Sants d’Esquerra ca per un dotze d’octubre en llibertat. públics d’ERC com Joan Puigcercós, 

Republicana de Catalunya a la Plataforma 4-Durant la celebració de l’acte del 12-0 diputat del Congrés espanyol, o Jesús 

Cívica per un dotze d’octubre en llibertat i hi va haver gent del Casal de Sants Maestro, regidor de l’Ajuntament de 

he de dir, com a membre integrador de la d’ERC treballant a la barra o a la cuina. Barcelona, i qui va encapçalar la mani- 

Plataforma, com a subscriptor de La Burxa i 5-EI Casal de Sants d’ERC va aportar festació va ser en Josep Chalmeta, 

com a militant d’ERC, que lamento profun- estris de defensa a la comissió de president del Casal de Sants d’ERC. 

dament que una revista contrainformativa seguretat de l’acte i estris de cuina a la Digueu-me, és molt popular als Països 

com aquesta, nascuda per denunciar la comissió de cuina. Catalans en Josep Chalmeta? 

manipulació informativa dels mitjans del Mai vam voler protagonisme quan vam 2-En cap moment vam mostrar ni símbols, 
poder, caigui, en aquest article, en els formar part de la comissió de premsa ni banderes, ni enganxines del partit. I 

mateixos defectes que pretenem combatre, perquè: això no ho pot dir tothom, 

la manipulació i la falsedat. 1 -En cap moment vam monopolitzar els 

Com a prèvia vull exposar que crec que micròfons o la plataforma de llença- Daniel Camon i Pastor 

teníem tant dret com qualsevol altra entitat ment que podien ser els mitjans de Membre de la Plataforma Cívica per un 12- 

a ser a l’encapçalament de la manifestació comunicació i vam cedir la veu a altres O en llibertat, militant d’ERC i soci del 

perquè: col·lectius. Casal Independentista de Sants 


HABEAS CORPUS "A las cosas por su nombre 
(Desobediencia 2000) 


Per fi tornen a l'acció, mai millor dit, els madrilenys Habeas Corpus. Després del 
seu darrer treball N.N. (Mil A Gritos 1997), els Habeas ens presenten tretze noves 
composicions molt completes en quant a estructura i textos. La rebeldia es bar¬ 
reja amb emocionants respostes musicals i la melodia visceral amb costures 
metàl·liques que combinen hardcore, rap i hip-hop ben fet, en un mateix sac. A 
las cosas por su nombre, així de clar ens ho diuen. Sempre amb un so brillant i 
unes lletres que aconsegueixen minvar el cansament davant de tant disc pro-sis- 
tema i de tanta actitud submisa i conformista. A part d'unes col·laboracions de 
luxe amb gent de Kashbad o Corazón del Sapo, aquest treball té una presentació 
excel·lent plena d'interessants il·lustracions i frases incendiàries a les seves 
pàgines. Positivitza't! 


(tpmJàlambpaiía') < 

CfelZ33ES> 


ELEKTRODUENDES "Tras la alambrada" 
(Elektro Rekords 2000)1 


Sense sortir de Barcelona ens anem cap al ben mig de l'autogestió musical. El que 
ens ha arribat a les mans és un e.p. amb sis noves cançons d'aquest quartet que 
en pocs anys ha aconseguit un important número de seguidors i seguidores arreu 
de l'estat i més enllà de la península, com ho demostra la seva recent i exitosa gira 
per Alemanya. El compromís, juntament amb una intensa i combativa crítica 
social, són les notes predominants en aquest treball de sentiment clarament 
negatiu de l'estat de les coses. Així ho demostren les seves lletres, on es repeteix¬ 
en pararules con mort, brutícia i desesperança. Positivitza't o mor! 

Espai d’opinió. 

És la Unió Europea allò que ens expliquen? 


El 7, 8 i 9 de desembre passats va haver-hi 
una trobada de caps d'estat dels països de 
la Unió Europea (UE) a Niça, però a part de 
retransmetre'ns la baralla entre els països 
per veure quin tenia més vots alhora de 
prendre decisions, els mitjans de comuni¬ 
cació no ens van explicar massa cosa més. 

^Què amaguen tots aquests polítics? 

Segons el que venim sentint, la UE és l'ú¬ 
nic camí per a ser els primers! els més 
forts! els més competitius! Però, a qui li in¬ 
teressa ser el més fort i competitiu? Als i 
a les que patim la flexibilització del mer¬ 
cat laboral i les ETT? Als 20 milions d'atu¬ 
rats i les 55 milions de pobres de l'Europa 
del progrés? O als que es gasten un bilió 
per a la fabricació d'un avió de combat 
(l'Eurofighter 2000) i 318 mil milions en 
225 tancs de combat, com el gobern del 
PP? O als grans accionistes de multina¬ 
cionals i bancs i de les ETT, a qui no pa¬ 
ren de créixer els beneficis? No és cap 
proesa veure que el benestar de les per¬ 
sones no forma part de les seves estratè¬ 
gies, el seu últim objectiu és obtenir el 
màxim benefici al preu que sigui. 

Què és la Unió Europea? 

La UE és una unió econòmica i política de 
15 països de l'Europa Occidental (la part 
més rica). Podriem dir que és el camí se¬ 
guit per aquests per integrar-se d'una for¬ 
ma dominant en el nou món globalitzat i 
neoliberal (és a dir, els estats deixen d'in- 
tervenir.en l'economia: privatitzant les em¬ 
preses, desregulant i flexiblitzant el mercat 
laboral, retallant les despeses so¬ 
cials...deixant que sigui la injusta llei del 
mercat la que reguli totes aquestes coses). 
És una unió bàsicament econòmica, 
doncs són els criteris de convergència 
econòmica (els nivells d'inflació dels paï¬ 
sos, el dèficit i el deute públic...) els que 
han marcat els passos que han de fer els 
diferents països per a formar-ne part, en 
lloc de ser criteris socials (com podria ser 
el nivell d’atur dels països). Però la grave¬ 
tat del cas és que aquests criteris són dic¬ 
tats per la ERT(European Round Table of 


Industralists, que és un super grup de 
pressió format per les transnacionals 
europees) en forma de recomanacions 
que els governs segueixen al peu de la 
lletra. La UE serveix també d'excusa als 
diferents goberns i a les èlits econòmi¬ 
ques dels diferents països per a imposar 



mesures neoliberals, amb l'argument de 
que sinó no s'entrarà a Europa, sinònim 
de quedar al marge dels països benes¬ 
tants. Alhora, tots aquests criteris econò¬ 
mics tenen conseqüències greus en la 
nostra vida quotidiana (i en la de totes les 
persones del planeta): privatitzacions de 
serveis públics,atur, precarietat laboral, 
exclusió social, injustícia, violència do¬ 
mèstica i mediàtica, degradació mediam- 
bientaL.EI model econòmic i de tipus de 
vida que s'imposa incentiva la creixent de¬ 
sintegració social i el creixent número de 
presos socials. 

Què es va decidir a Niça? 

Periòdicament els caps d’estat dels paï¬ 
sos de la UE fan trobades en què es ne¬ 
gocien les polítiques que seguiran. La Ci- 
mera de Niça era una d'aquestes troba¬ 
des i s'havien fixat els següents objectius: 
-La constitució de l’Euroexèrcit: Entre el 


2001 i el 2003 volen posar en marxa una 
"Força d'intervenció"de 50 a 60 mil soldats, 
per a constriur una Europa militar amb 
capacitat d'actuació pròpia però dins 
l'OTAN, a la que s'hi destinarà gran part 
dels diners públics. Aquesta és la resposta 
que dóna la UE als cada cop més conflictes 
que genera l'actual funcionament del món. 
-L'ampliació cap a l’est: Per a que les mul¬ 
tinacionals europees puguin fer-se fortes i 
competir amb les nordamericanes i 
japoneses cal tenir una àrea d'influència 
prou gran, per tal de poder extreure 
matèries primes i aconseguir mà d'obra a 
preus barats i tenir mercats on vendre els 
productes. És per això que els interessa 
que nous països s'incorporin a la UE, però 
com que no es vol que aquestes incorpo¬ 
racions rebaixin el nivell de riquesa, se'ls 
dóna un paper de segona classe (no 
poden entrar a la Moneda única, menys 
pes alhora de decidir,...) 

-Reforma institucional: És la reforma que 
cal fer per a integrar aquests nous paï¬ 
sos i donar-los un paper secundari. 
Alhora hi ha baralles entre els països per 
les quotes de poder, i Alemanya i França 
volen tenir l'hegemonia política (doncs ja 
tenen l'econòmica). 

-Proclamació d’una carta de drets fona¬ 
mentals: Per tal de maquillar aquesta unió 
purament econòmica han de fer veure 
que també es preocupen d'aspectes so¬ 
cials; la legitimitat social és un factor im¬ 
portant a tenir en compte, tot i que només 
de cara a la galeria. Els drets dels que 
parlaven a Niça són inferiors als que ja 
estan en vigor. Per tant, la riquesa que 
produeix Europa no es tradueix en un in¬ 
crement de la justícia social i la llibertat 
per als seus i les seves habitants. 

En una de les manifestacions de protesta 
es van detenir 50 persones de diferents 
països, 48 de les quals ja es troben en 
llibertat (fet que demostra l'arbitrarietat de 
les detencions). Però hi ha 2 que segueix¬ 
en a la presó, doncs després d'un judici 
ràpid, en que la policia va renuncia a pre¬ 
sentar càrrecs, van ser condemnades a 
un mes de presó, tot i la pressió popular. 


Pares i mares tancats a l'escola 


Presentació d’Endavant a la vila de Sants 


Hostafrancs.- El dia 20 de de¬ 
sembre a l'Arxiu Educatiu de la 
plaça Espanya s'hi van tancar 
un grup de persones, mestres i 
pares i mares, en protesta per 
l'acomiadament de les cuineres 
de l'escola Francesc Macià, just 
al costat d'aquest centre, a les 


que es volia rescindir el contrac¬ 
te. Després d'un estira i arronsa 
amb l'Administració, es va a- 
conseguir que les cuineres fos¬ 
sin readmeses. Al carrer hi ha¬ 
via un altre grup de suport cus¬ 
todiat per les furgonetes d'an- 
tiavalots de la guàrdia urbana. 


Sants.- El 16 de desembre, 
l’assemblea d’Endavant a 
Sants féu la seva presentació 
pública amb una xerrada sobre 
la situació actual a Palestina. 
També hi intervingueren dos 
membres d’Endavant. Un d’ells 
explicà els objectius de l’organit¬ 
zació: la construcció d’un ampli 
contrapoder popular desobedi¬ 


ent a l’Estat espanyol, l’expres¬ 
sió política del qual seria una 
força independentista i d’es¬ 
querres unitària. El paper d’En¬ 
davant seria contribuir a cons¬ 
truir aquesta força. L’altre expli¬ 
cà els objectius de l’assemblea 
local, basats en la voluntat de 
treballar amb el ric teixit social e- 
xistent i contribuir a vertebrar-lo. 

Salvem La 
Torreta! 

La Bordeta.- Des del passat 
mes de desembre la casa oku- 
pada del c/Olzinelles 77 està 
en el punt de mira dels jutjats. 
La jutgessa de 1 a instància del 
jutjat núm. 2 va citar a declarar 
a los ignorados ocupantes de 
la casa, obrint així un procedi¬ 
ment de desnonament en pre¬ 
cari. El procés encara està en 
fase de recollida de proves; 
després de prendre declaració 
a totes les persones impli¬ 
cades en el procediment: la 
gent que hi viu, la que hi fa 
activitats, com el Col·lectiu 
Gastronòmic L'Oliva Negra, i 
els suposats propietaris, la jut¬ 
gessa haurà de dictar sentèn¬ 
cia, que, en tot cas es podrà 
recórrer a l'Audiència. La cam¬ 
panya al carrer consisteix en 
unes pancartes amb el logotip 
de la casa i el lema: No al 
desallotjament de La Torreta. 
Per adherir-se a la campanya 
només cal passar per la casa i 
recollir una pancarta per pen¬ 
jar allà on sigui més visible. 

2n ANIVERSARI DE 
MAULETS A SANTS 

Sants.- L’organització de jo¬ 
ves de l’independentisme re¬ 
volucionari, durant aquests 
dos anys, ha pretès donar 
resposta a les diferents pro¬ 
blemàtiques que afecten al jo¬ 
vent de la nostra vila. S’ha dut 
a terme un ampli i variat ven¬ 
tall d’actes i mobilitzacions 
amb una fita clara, apropar-se 
una mica més a l’alliberament 
social, nacional i personal. 
Han estat 2 anys de cercavi¬ 
les per la llengua, 2 anys de 
contrainformació amb fiblades 
i fiblons, 2 anys de solidaritat 
amb els altres pobles, 2 anys 
de Can Vies i Casal, 2 anys 
de retirades dels símbols fei¬ 
xistes, 2 anys de festes i con¬ 
certs, 2 anys d’encartellades i 
accions, 2 anys de multes i ju¬ 
dicis... Un treball per tal de po¬ 
tenciar les diferents lluites lo¬ 
cals, amb unes clares pers¬ 
pectives nacionals i d’enfron¬ 
tament amb els Estats espan¬ 
yol i francès. En definitiva, 
han estat 2 anys de treball, 
lluita i compromís. Per tal de 
parlar sobre aquests anys, 
dels que vindran i de l’Anuari 
de Maulets han organitzat una 
xerrada i un sopar. 


Contra-lnfos 


Matança a les presons turques 


Turquia.- El balanç de la 
operació repressiva del go¬ 
vern turc en contra dels cente¬ 
nars de persones preses que 
estaven en vaga de fam des 
del passat 20 d'octubre ha es¬ 
tat dantesc. Segons les infor¬ 
macions arribades des de les 
associacions de familiars de 
presos polítics, són més 40 
les persones que han mort, ja 
sigui durant l'assalt o a conse¬ 
qüència de les greus ferides 
per cremades o de bala. La 
matinada del 19 de desembre 
va començar una operació mi¬ 
litar a gran escala amb milers 


Cervera/La Segarra.- A partir 
de l'agressió que un jove im¬ 
migrant va rebre a Cervera (el 
qual va quedar ferit per vàries 
punyalades, i ara ja s'ha recu¬ 
perat), el dissabte 16 de de¬ 
sembre, es va constituir una 
plataforma d'immigrants per 
rebutjar les agressions feixis¬ 
tes i convocar una manifesta¬ 
ció en protesta. Des d'un pri¬ 
mer moment, l'ajuntament va 
pressionar als convocants 
perquè renunciessin al seu 
dret a sortir el carrer, i va arri¬ 
bar a mentir (dient que l'acte 
era il·legal quan no ho era) i 
amenaçar-los. Malgrat això, 
unes 200 persones es van 
manifestar pel centre de Cer¬ 
vera el passat dissabte 30 al 
migdia. Es va acabar davant 
d'un bar freqüentat per skins 
nazis, que va ser bombardejat 
amb ous de pintura fins que 


de policies i soldats assaltant 
els 14 centres penitenciaris on 
es trobaven els vaguistes, i 
utilitzant excavadores, tan- 
quetes, helicòpters, llançagra- 
nades i gasos lacrimògens. 
Des del govern turc es van 
presentar com autoimmola- 
cions molts dels assassinats 
perpetrats per les seves for¬ 
ces de seguretat, i també es 
va confirmar la mort de 2 poli¬ 
cies. Paral·lelament, l’ofensiva 
es va extendre a les associa¬ 
cions de drets humans i a fa¬ 
miliars de presos, que van 
veure els seus pisos i locals 


va haver de tancar. No hi va 
haver incidents, tot i la pre¬ 
sència provocadora de mos¬ 
sos d'esquadra, que constant¬ 
ment es posaven a tocar de la 
gent per tal de pressionar-la. 
Dies abans, el 9 de desembre, 
el Casal Popular de Gràcia, a 
Barcelona, també havia rebut 
un atac i un robatori, unes 70 
persones es van concentrar 
davant la comissaria (a escas¬ 
sos metres del casal per de¬ 
nunciar la passivitat, quan no 
connivència dels cossos de 
seguretat davant d’aquestes 
accions. Finalment, a Sant 
Cugat unes 200 persones van 
recórrer la vila en protesta per 
les agressions contra el CSA 
Torreblanca, i van demanar la 
dimissió del cap de seguretat 
de l’ajuntament per la seva 
incompetència. 

Contra-Infos+l’Aranya 2/1/01 


envaïts i van sofrir desenes de 
detencions. Les manifesta¬ 
cions de protesta van ser bru¬ 
talment reprimides per anti- 
avalots. Aquesta vaga de fam 
era seguida per 816 persones, 
moltes d’elles disposades a 
continuar-la fins a la mort, i es¬ 
tava motivada per la instaura¬ 
ció de noves presons d’alta 
seguretat, dissenyades per 
aniquilar psicològicament i fí¬ 
sica a la gent presa, segons 
els mètodes assajats als anys 
70 a Alemanya amb els i les 
preses de la RAF. 

Afapp + Contra-lnfos 26/12/00 

Una manifestació 
independentista 
provoca una 
onada repressiva 
a Mallorca 

Palma de Mallorca.- El pas¬ 
sat 30 de desembre, convoca¬ 
des per la Plataforma Unitària 
31 de desembre i sota la plu¬ 
ja, més de 1500 persones van 
recórrer el centre de Palma 
darrera una pancarta amb el 
lema "De Salses a Guar¬ 
damar i de Fraga a Maó, 
construïm un poble lliure". 
L'acte va finalitzar al Born on 
es va llegir el manifest unitari 
de la diada, que reivindicava 
un futur conjunt per a tots els 
territoris del Països Catalans i 
la construcció d'un model de 
societat i de país contraposat 
a l'actual procés de global- 
ització, basat en la unifor- 
mització cultural i desigualtat 
social. Després, un nombrós 
grup de persones va anar a la 
plaça Espana on l'Ajuntament 
del PP i el Govern Balear 
assistien a un acte d'ofrenes 
florals a la estàtua de Jaume 
I. La guàrdia municipal, tot i 
les càrregues, no va poder 
impedir la xiulada i pluja d’ous 
amb què es va rebre l’alcalde 
i el president del Parlament. 
Arrel d'aquest fet, s'està pro¬ 
duint una escalada criminalit- 
zadora per part dels mitjans 
de comunicació de tota dis¬ 
sidència activa de l'illa, i ja 
s'estan organitzant actes de 
resposta davant d'aquest 
muntatge mediàtic-policial. 

Endavant + Maulets + 
Zitzània 7/1/01 



La policia turca va alliberar els presos d’ells mateixos 

L’ajuntament de Cervera tracta 
de boicotejar una manifestació 
antifeixista 

Diferents atacs i respostes es succeeixen arreu 

ziztania @sindominio. 




TIEMBLAÜ 
Con conciencia 

(...) 

Con conciencia de clase, 
militantes de base, 
conociendo la historia, 
guardando la memòria, 
recordando las fechas, 
rompiendo yugos y flechas, 
a contrapelo 
en un país de obreros 
de derechas, espaholitos, 
aquí llega la plebe, 
que perdió la guerra 
allà por el treinta y nueve, 
insurgentes, disidentes 
de puno cerrado, 
idealistas renegados, 
rebeldes con causas 
perdidas de antemano, 
haciendo apologia de la 
utopia, 

denunciando la hipocresia, 
en forma de revientes 
el sistema, el anatema. 

Ni dios, ni amo, 
no hay nada sagrado, 
ni càrcel màs grande que un 
estado, 

ni mejor disfraz para el fascismo 
que la democràcia del libre 
mercado. 

(...) 

Seguid enajenados por 
el fútbol y los toros, 

Cagaos en los gitanos, 
los negros y los moros, 
jlgnorantes! 

Sois nietos de emigrantes, 
tus antepasados las pasaron 
putas siendo inmigrantes. 
Gilipollas, suspenso en historia, 
ayer era tu abuelo 
a lo que hoy llamas escòria. 
Puedes ver que la miopia 
mental no tiene topes, 
si hoy intelectuales 
hablan mierda en las tertulias 
de la COPE. 

Pedro J. y Ansón, compra 
papel higiénico a diario 
y tendràs La Razón. 

Y parece mentirà que a las 
puertas del 2000 
el poder esté en manos de 
gentuza como Jesús Gil. 


Trovadores de la Lírica Perdida 


Adreces 


•Hamsa cl Miquel Bleach 15 
Can Vies c/ Jocs Florals 42 
CS de Sants c/ Olzinelles 30 
Casal Indepe c/Demòstenes 9 
Espai Obert cl Blasco de Garay 2 
AC Arran cl Premià 20 


Tallers i assessorament 

Divendres 17,30h 

Flamenco. 

CSA Hamsa 

Divendres 19,30 a 21 h 

Tarot. Preu: 2000 ptes al mes. 

CS de Sants 

Dilluns de 18 a 21h 

Punt d'informació sobre violència domèstica. 

CS de Sants 

Dimarts de 19 a 20,30h 

Assessorament jurídic. Gratuït per sòcies. 

CS de Sants 

Dimarts i dijous tardes 

Anglès (tres nivells). 2000 ptes al mes. 

CS de Sants 

Dissabtes matí 

Tai Txi. 

CS de Sants 

5 Dissabtes alterns 10,30-13,30h Autoestima i canvi personal. 

CS de Sants 

Dimecres 19h 

Dibuix i pintura al taller d'ArtaPart. 

CSA Hamsa 

Cada dia a partir de les 19h. 

Aula d’estudi. 

CSA Hamsa 


Concerts i festes 



Dissabte 27 de gener 21 h. 

Ostiaputa i Inem Killers 

Org.: El Vocero Disidente 

CSA Hamsa 

^Divendres 19 de gener 

Irene la Cantautora 

Org.: Teatreres 

CSA Can Vies 

Dissabte 20 de gener 20h. 

Video-debat Amores que matan, 
curt de Iciar Bollaín 

Dansa amb la Companyia Sin-Tesis 

Festa 

CSA Hamsa 

Org. 

Punt d'Informació sobre violència domèstica 


Dissabte 10 de febrer 

Festa contra els desallotjaments 

Org.:La Morada i La Torreta 

CSA Hamsa 


Concentracions 


Dilluns 29 de gener 12h. en solidaritat amb els presos turcs, Consolat Turc (c / Pau Claris 95) 

en vaga de fam des de l'octubre 


Dissabte 20 de gener 17h 


Cercavila per la retirada 
dels símbols feixistes Org.: Maulets 


Metro Les Corts 


Presentacions 


Divendres 26 de gener 20h. Presentació de l’Anuari i xerrada 
sobre els dos anys de Maulets a Sants. 

En acabar hi haurà un sopar popular. 


Casal Independentista 


Butlleta de subscripció 


Nom o col·lectiu/associació/etc. 

Adreça. 

Població. 

Telèfon. 


Per poder donar continuitat a La Burxa, et demanem que la recolzis econòmicament amb la 
subscripció a 12 números,així, a més no te’n perds cap. Per tal de col·laborar en l’edició i 
en els segells fes-nos arribar 1.000 pts. i la butlleta amb les dades complimentades al CSA 
Can Vies c/Jocs Florals, 42 08014-Sants i et farem arribar el butlletícada mes a casa. 


















